|  |
| --- |
| ***Zapisnik sa 1. sjednice Upravnog odbora RS SDŽ-e******održane dana 25.06.2018. godine*** |

|  |  |  |
| --- | --- | --- |
|  |  | *U Splitu, dne 25. 06.2018.* |

Upravni odbor rukometnog saveza Splitsko-dalmatinske županije održao je svoju **1. sjednicu** dana **18.06.2018.** s početkom u **17,00** sati.

|  |  |
| --- | --- |
| **PRISUTNI ČLANOVI** **UO-a:** | **Ivano Balić,** predsjednik RS SDŽ-e**, Goran Piteša** dopredsjednik RS SDŽ-e, **Josip Vučić,** član UO-a RS SDŽ-e**,** **Davor Ćićerić,** član UO-a RS ŽSD-e**, Danijela Ćukušić,** član UO-a RS SDŽ-e, **Ivica Mandić,** član UO-a RS SDŽ-e, **Miro Barbarić,** član UO-a RS SDŽ-e, **Goran Kosor,**  član UO-a RS SDŽ-e |
|  |  |
| **ODSUTNI ČLANOVI** **UO-a:** | **Tina Međurečan,** član UO-a RS SDŽ-e |
|  |  |
| **OSTALI** **PRISUTNI:** | **Igor Kalebić,** predsjednik NO RS SDŽ-e |
| **Stanko Rajković,** tajnik RS SDŽ-e |

Sjednicu je otvorio predsjednik RS SDŽ-e **Ivano Balić** i pozdravio sve prisutne, konstatirao da postoji kvorum za donošenje pravovaljanih odluka, i u kratkim crtama objasnio zašto je sazvana ova sjednica UO-a.

Zatim je predložio dnevni red i prijedlog stavlja na usvajanje.

Predloženi dnevni red **usvojen je jednoglasno** kako slijedi:

 **DNEVNI RED:**

1. **Usvajanje zapisnika sa 19. sjednice UO-a**
2. **Donošenje Poslovnika o radu UO-a RS SDŽ-e**
3. **Donošenje Pravilnika o uporabi i čuvanju pečata, žiga i prijemnog štambilja Saveza**
4. **Donošenje Odluke o imenovanju likvidatora Saveza**
5. **Donošenje Odluke o imenovanju osoba ovlaštenih za potpisivanje dokumenata platnog prometa**
6. **Donošenje odluke o ovlaštenju za potpisivanje akata Saveza**
7. **Razno**

**ODLUKE I ZAKLJUČCI:**

1. **Usvajanje zapisnika sa 19. sjednice UO-a**
	1. **Prethodno** - predsjednik **Ivano Balić** konstatira da nije bilo pisanih primjedbi na tekst zapisnika sa 19. Sjednice OU-a, te daje zapisnik sa 19. sjednice UO-a RS SDŽ-e na usvajanje.
	2. **Rasprava** – nije je bilo.
	3. **Odluka**
		1. Predsjednik **Ivano Balić** daje zapisnik sa 19. sjednice UO-a RS SDŽ-e na usvajanje;
		2. **Jednoglasno se usvaja** Zapisnik19.sjednice UO-a RS SDŽ-e**.**
2. **Donošenje Poslovnika o radu UO-a RS SDŽ-e**
	1. ***Prethodno*** - predsjednik ***Ivano Balić*** predočio je članovima UO-a statutarnu obvezu donošenja poslovnika, te u bitnome upoznaje UO-a sa strukturom i institucionalnim rješenjima određenih pitanja koja su uređena odredbama Poslovnika o radu UO-a RS SDŽ-e.
	2. ***Rasprava*** –u raspravi sudjeluje više sudionika, svi podržavaju potrebu donošenja Poslovnika.
	3. ***Odluka***
		1. Predsjednik ***Ivano Balić*** daje prijedlog Poslovnika o radu UO-a RS SDŽ-e na usvajanje*;*
		2. ***Jednoglasno se usvaja*** Poslovnik o radu UO-a RS SDŽ-e.
3. ***Donošenje Pravilnika o uporabi i čuvanju pečata, žiga i prijemnog štambilja Saveza***
	1. ***Prethodno*** - predsjednik ***Ivano Balić*** predočio je članovima UO-a statutarnu obvezu donošenja Pravilnika o uporabi i čuvanju pečata, žiga i prijemnog štambilja Saveza. te u bitnome upoznaje UO-a sa strukturom i institucionalnim rješenjima određenih pitanja koja su uređena odredbama Pravilnika.
	2. ***Rasprava*** –u raspravi sudjeluje više sudionika, svi podržavaju potrebu donošenja Pravilnika.
	3. ***Odluka***
		1. Predsjednik ***Ivano Balić*** daje prijedlog Pravilnika na usvajanje;
		2. ***Jednoglasno se usvaja*** Pravilnik o uporabi i čuvanju pečata, žiga i prijemnog štambilja Saveza
4. ***Donošenje Odluke o imenovanju likvidatora Saveza***
	1. ***Prethodno*** - predsjednik Saveza ***Ivano Balić*** upoznao je članove UO-a da po novom Zakonu o udrugama Savez mora imati likvidatora Saveza, kako je to utvrđeno i u Statutu Saveza, te ujedno preložio da tu funkciju obavlja član UO Saveza ***Davor Ćićerić***.
	2. ***Rasprava*** –u raspravi sudjeluje više sudionika, svi podržavaju potrebu donošenja odluke o imenovanju likvidatora Saveza te podržavaju prijedlog da tu funkciju obavlja član UO Saveza ***Davor Ćićerić***.
	3. ***Odluka***
		1. Predsjednik ***Ivano Balić*** daje na usvajanje prijedlog da funkciju likvidatora Saveza obavlja član UO Saveza ***Davor Ćićerić;***
		2. ***Jednoglasno se usvaja*** prijedlog da član UO Saveza **Davor Ćićerić** obavlja funkciju likvidatora Saveza.
5. ***Donošenje Odluke o imenovanju osoba ovlaštenih za potpisivanje dokumenata platnog prometa***
	1. ***Prethodno*** - predsjednik Saveza ***Ivano Balić*** predlaže da se za osobe za potpisnike dokumenata platnog prometa imenuju: ***Ivano Balić,Goran Piteša i Davor Ćićerić.***
	2. ***Rasprava*** – u raspravi sudjeluje više sudionika, svi podržavaju prijedlog.
	3. ***Odluka***
		1. Predsjednik ***Ivano Balić*** daje na usvajanje prijedlog da se za potpisnike dokumenata platnog prometa imenuju: ***Ivano Balić,Goran Piteša i Davor Ćićerić.***
		2. ***Jednoglasno se usvaja*** prijedlog da potpisnici dokumenata platnog prometa (FIN-a) budu predsjednik ***Ivano Balić***, dopredsjednik Saveza **Goran Piteša** i član UO-a ***Davor Ćićerić***.
6. **Donošenje odluke o ovlaštenju za potpisivanje akata Saveza**
	1. **Prethodno** - predsjednik Saveza **Ivano Balić** izvijestio je članove UO-a kako sukladno članak 63. Statuta RS SDŽ-e, Predsjednik Saveza potpisuje:
* Sve akte, dokumente dopise i druga pismena koji se upućuju: Rukometnim savezima Županija i gradova,Hrvatskom rukometnom savezu, Hrvatskom olimpijskom odboru, tijelima državne vlasti, lokalne uprave i samouprave.
* Akte unutarnjeg ustroja Saveza: Statut, poslovnik, Stegovni i druge propisnike te naputke s obvezujućom snagom.
* Dokumente trajne vrijednosti.
* Financijske dokumente (dokumente platnog prometa) – naloge, sve dokumente za poslovanje preko tekućeg računa Saveza i drugih raspolaganja financijskim sredstvima Saveza, kao i sve druge dokumente koji stvaraju izravne ili neizravne financijske obaveze Saveza.
* Sve ostale, ovdje neimenovane dokumente, u skladu s ovlaštenjima iz Statuta.
	1. ***Rasprava*** – nije bilo rasprave
	2. ***Odluka***
		1. Predsjednik ***Ivano Balić*** daje na usvajanje prijedlog o ovlaštenju za potpisivanje akata Saveza;
		2. ***Jednoglasno se usvaja*** prijedlog da se ovlaštenje za potpisivanje akata Saveza prema prijedlogu iz točke 6.1. dodijeli predsjedniku ***Ivanu Baliću.***.
1. **Razno** –

**7.1 -** predsjednik Saveza **Ivano Balić** izvijestio je članove UO o dopisu ŽRK Hoteli Makarska povodom 21. jubilarnog međunarodnog rukometnog turnira u kojm pozivaju predstavnika RS SDŽ-e, kao jednog od pokrovitelja, da sudjeluje na ceremoniji proglašenja pobjednika i uz to dodijeli nagradu Makarsko sunce 2018. sveukupnom pobjedniku 21. međunarodnog turnira u Makarskoj. Ceremonija će se održati 30 lipnja (subota) na Kačićevu trgu s početkom u 20.30 sati. Istovremeno, predložio je i donaciju organizatoru turnira u iznosu od 2.500,00 kn, kao i svake godine.

***Rasprava*** – za raspravu se prvi javio gosp. ***Davor Ćićerić*** koji je naglasio da je i prošle godine bio protiv dodjele donacije iz razloga što je njegov klub, kao učesnik tog turnira, doživio određene neugodnosti i da ni ubuduće neće na njemu sudjelovati.

U raspravu su se uključili i ***Miro Barbarić***, ***Danijela Ćukušić***, ***Goran Piteša*** i ***Stanko Rajković***, pa je zaključeno da donaciju ipak treba dodijeliti organizatoru ŽRK Hoteli Makarska, jer je to najveći turnir u RH ovoga tipa.

***Odluka***

Nakon glasovanja, sa 6 glasova „ZA“ i sa 2 glasa „PROTIV“ odlučeno je da se zaduži Tajnik da uplati navedenu donaciju na žiro račun organizatora turnira.

**7.2.** - predsjednik Saveza ***Ivano Balić*** izvijestio je prisutne da Tajniku Saveza, ***Stanku Rajkoviću***, 30. lipnja 2018. ističe ugovor o radu i daje na raspravu produljenje ugovora o radu na određeno vrijeme od 6 mjeseci (do 31. prosinca 2018.) .

U raspravi su učestvovali svi prisutni članovi UO i predsjednik Nadzornog odbora, gosp. ***Igor Kalebić***, te donijeli slijedeću odluku: Zbog kratkoće vremena za iznalaženje rješenja za novog Tajnika produljuje se ugovor o radu na određeno vrijeme od 6 mjeseci sa gosp. ***Stankom Rajkovićem***, a u tom se periodu mora pronaći nova osoba koja će funkciju Tajnika obavljati, po mogućnosti profesionalno, a uz to biti zaposlenik Županije ili Grada.

Po toj temi javio se za riječ i gosp. ***Goran Kosor*** predloživši prisutnima da će o toj temi organizirati radni sastanak s mjerodavnim Tijelima Županije.Taj je prijedlog jednoglasno usvojen.

* Na kraju se za riječ javio gosp. ***Miro Barbarić*** i izrazio zadovoljstvo u radu s gospodom Čizmićem i Bujasom, kao i s ostalim članovima UO, a novoizabranom rukovodstvu zaželio je puno uspjeha u radu.
* Za riječ se još javio i gosp. ***Goran Kosor*** koji je, u prvom redu čestitao gosp. ***Igoru Kalebiću*** na izboru za predsjednika Nadzornog odbora, te zaželio predsjedniku Saveza i svim novoizabranim članovima UO puno uspjeha u daljnjem radu.

Predsjednik **Ivano Balić** utvrđuje da je iscrpljen dnevni red ove sjednice i zaključuje istu.

Sjednica je završila sa radom u **17,55** sati

Dostaviti:

1. Članovima UO-a RS SDŽ-e
2. Klubovima
3. Zboru rukometnih sudaca
4. Zboru rukometnih trenera
5. Pismohrana



|  |  |  |
| --- | --- | --- |
| ***zapisničar:****Stanko Rajković, v.r.* | *M.P.* | ***predsjednik RS SDŽ-e****Ivano Balić, v.r.* |